
Klausimai:
Pirkimo dokumentuose nepateikta išsamesnė informacija apie kampaniją, kuri leistų rengti kūrybinę koncepciją (angl. brief). Todėl, norėdami sukurti koncepciją ir scenarijų, prašome patikslinti šiuos aspektus:
1) Koks yra pagrindinis call to action – kokio veiksmo iš tikslinės auditorijos siekiama šiuo vaizdo klipu?
2) Ar būtina klipo pabaigoje pateikti papildomą informaciją, pavyzdžiui, svetainės adresą, kontaktus ar pan.?
3) Ar yra numatyta, kurią konkrečią programos veiklą reikėtų atvaizduoti klipe, ar galime pasirinkti patys – pavyzdžiui, pagalbos teikimą maistu Maisto banke?
4) Ar teisingai suprantame, kad pagrindinis vaizdo klipo tikslas – parodyti programos dalyvius, jų gaunamą naudą ir paskatinti kitus panašioje situacijoje esančius žmones kreiptis pagalbos?

Atsakymai:
1) Vaizdo klipu siekiama didinti Materialinio nepritekliaus mažinimo programos žinomumą, t. y. kad visuomenė žinotų kam skirta programa ir kad socialinės kortelės bei maisto donacijos yra finansuojamos Europos socialinio fondo + Materialinio nepritekliaus mažinimo programos lėšomis. 
2) Kaip nurodyta Techninės specifikacijos 2.12 papunktyje vaizdo klipuose turi būti naudojami nurodyti logotipai. 
3) Techninėje specifikacijoje nurodyta, kad vaizdo klipas turi atlikti reprezentacinę funkciją ir būti skirtas visuomenės informavimui apie Materialinio nepritekliaus mažinimo programos (MNM programos) teikiamą paramą. Siekiant efektyvios komunikacijos ir tikslo – didinti informuotumą apie programą, – siūlome tiekėjams, rengiant kūrybinę koncepciją, atsižvelgti į MNM programos veiklų visumą, kuri plačiau aprašyta interneto svetainėje www.priimk.lt.
Kūrybinės koncepcijos turinys ir įtraukiami elementai paliekami Paslaugų teikėjo nuožiūrai, atsižvelgiant į pasirinktą režisūrinį ar pasakojimo sprendimą, kuris geriausiai atskleistų programos naudą tikslinėms grupėms.
4) Pagrindinis vaizdo klipo tikslas didinti programos žinomumą ir taip pat siekiama užtikrinti, jog tie, kuriems gali prireikti pagalbos, žinotų apie šią programą ir esant poreikiui galėtų kreiptis.

